text: Hedensted får S-folketingsmedlem
  19 juni 2015 kl. 18.04
  Daniel Toft Jakobsen, byrådsmedlem i Hedensted, er valgt til Folketinget.
  Han stillede officielt op i Favrskov-kredsen nordvest for Aarhus og blev valgt med utraditionel støtte fra Hedensted-kredsen.
  Socialdemokraterne i Hedensted har nemlig valgt at opstille en skyggekandidat, som partiet ikke førte valgkamp for.
  Skyggekandidaten, der hedder Thyge Risvig Hansen, var godt nok på stemmesedlen - men reelt var det Daniel Toft Jakobsen, som partiet førte valgkamp for i Hedensted.
  Nu har Favrskov og Hedensted fået valgt en fælles kandidat til Folketinget, da Daniel Toft Jakobsen opnåede valg som den 7. og sidste socialdemokrat i Østjyllands Storkreds 4.344 personlige stemmer.
  